stanford-oval/wikipedia huggingface dataset:
ชุมพล โลหะชาละ

| พลตำรวจเอกชุมพล โลหะชาละม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงมหาดไทย
ดำรงตำแหน่ง 16 ตุลาคม พ.ศ. 2516 – 14 กุมภาพันธ์ พ.ศ. 2518
นายกรัฐมนตรี: สัญญา ธรรมศักดิ์
ดำรงตำแหน่ง 24 พฤษภาคม พ.ศ. 2522 – 11 กุมภาพันธ์ พ.ศ. 2523
นายกรัฐมนตรี: เกรียงศักดิ์ ชมะนันทน์
 
ข้อมูลส่วนบุคคล
เกิด: 4 มกราคม พ.ศ. 2461
เสียชีวิต: 6 กรกฎาคม พ.ศ. 2544 (83 ปี)
คู่สมรส: คุณหญิงทองอยู่ โลหะชาละ
ศิษย์เก่า: โรงเรียนนายร้อย
ยศที่ได้รับการแต่งตั้ง
ยศ: พลตำรวจเอก

พลตำรวจเอก ชุมพล โลหะชาละ (หงศ์ โลหะชาละ) เป็นนายตำรวจและนักการเมืองชาวไทย เริ่มชีวิตการงานเป็นนายตำรวจอารักขาของ จอมพล ป. พิบูลสงคราม แต่สุดท้ายกลายเป็นนายตำรวจใกล้ชิดกับราชสำนัก เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลของสัญญา ธรรมศักดิ์ 2 สมัย และในรัฐบาลบาลของพล.อ. เกรียงศักดิ์ ชมะนันทน์ และเป็นอดีตรองอธิบดีกรมตำรวจ
ประวัติ

พล.ต.อ. ชุมพล โลหะชาละ เดิมชื่อ หงส์ โลหะชาละ สำเร็จการศึกษาจากโรงเรียนเทพศิรินทร์ และจบโรงเรียนนายร้อยในปี 2483
ถึงแก่อนิจกรรมเมื่อวันที่ 6 กรกฎาคม พ.ศ. 2544 อายุ 83 ปี และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันที่ 29 ตุลาคม พ.ศ. 2544 ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าฯ ให้ พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระองค์
การงานและบทบาททางการเมือง

พล.ต.อ. ชุมพล เป็นคนสนิทของจอมพล แปลก พิบูลสงคราม เขาเป็นหนึ่งในสามคนที่ได้ติดตาม จอมพล แปลก พิบูลสงคราม หลบหนีโดยเดินทางไปโดยรถยนต์ประจำตัวนายกรัฐมนตรียี่ห้อฟอร์ด รุ่นธันเดอร์เบิร์ดไปทางจังหวัดตราด และว่าจ้างเรือประมงลำหนึ่งเดินทางไปที่เกาะกง ประเทศกัมพูชา เมื่อครั้งเกิดรัฐประหารในประเทศไทย พ.ศ. 2500 อย่างไรก็ดีเมื่อเขากลับไปรายงานตัวที่พระนคร เขาไม่ถูกลงโทษ
หลังจากพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จฯ ต่างประเทศหลังจากจอมพล สฤษดิ์ ธนะรัชต์ ฟื้นฟูพระราชอำนาจ เขาตามเสด็จฯ แทบทุกครั้งในฐานะนายตำรวจราชสำนัก ซึ่งรวมถึงตามถวายอารักขาการเสด็จฯ เยี่ยมราษฎรทั่วประเทศ ในช่วงนั้นเขาเป็นผู้บัญชาการตำรวจสอบสวนกลาง
ต่อมาได้รับแต่งตั้งเป็นสมาชิกวุฒิสภา ในปี พ.ศ. 2511 ต่อมาเป็นรัฐมนตรีช่วยว่าการกระทรวงมหาดไทย ในรัฐบาลของนายสัญญา ธรรมศักดิ์ ในปี พ.ศ. 2516 และในปี พ.ศ. 2517 ซึ่งเป็นรัฐบาลที่ประกอบขึ้นจากผู้ที่พระมหากษัตริย์ไว้วางพระราชหฤทัย เขาได้เลื่อนเป็นรองอธิบดีกรมตำรวจในปี 2519 ในคดีการเมืองที่เขาคุมอยู่นั้น คดีที่ผู้เสียหายเป็นฝ่ายซ้ายจะตามจับผู้ใดไม่ได้ ซึ่งรวมถึงคดีฆ่าแขวนคอพนักงานการไฟฟ้าที่จังหวัดนครปฐมในวันที่ 24 กันยายน 2519 ด้วย แต่ถ้าเป็นฝ่ายขวาจะตามจับได้ทุกราย
ในเหตุการณ์ 6 ตุลา (2519) เขาเป็นผู้สั่งการให้ตำรวจสลายการชุมนุมของนักศึกษาในมหาวิทยาลัยธรรมศาสตร์ ทั้งนี้แม้ว่าสุธรรม แสงประทุม และนักศึกษาที่ถูกกล่าวหาว่าหมิ่นพระบมเดชานุภาพยอมมอบตัวแล้ว พฤติกรรมของเขาสะท้อนชัดเจนว่าต้องการปราบนักศึกษาให้สิ้นซากหรือลบชื่อศูนย์กลางนิสิตนักศึกษาแห่งประเทศไทย
กระทั่งได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของ พล.อ. เกรียงศักดิ์ ชมะนันทน์ ในปี พ.ศ. 2522 จนถึงปี พ.ศ. 2523
ยศและตำแหน่ง > ยศ

1 สิงหาคม พ.ศ. 2483 - ร้อยตำรวจตรี
5 พฤศจิกายน พ.ศ. 2489 - ร้อยตำรวจเอก
1 ตุลาคม พ.ศ. 2514 - พลตำรวจโท
ยศและตำแหน่ง > ตำแหน่ง

??? - ผู้บัญชาการตำรวจสอบสวนกลาง
26 กุมภาพันธ์ พ.ศ. 2516 - ผู้ช่วยอธิบดีกรมตำรวจ
ครอบครัว

พลตำรวจเอก ชุมพล เป็นบิดาของ ร้อยตำรวจตรี เกรียงศักดิ์ โลหะชาละ อดีตประธานสภากรุงเทพมหานครและอดีตปลัดกรุงเทพมหานคร (เสียชีวิตแล้ว) และ พันตำรวจตรี สุรศักดิ์ โลหะชาละ สารวัตรแผนกฝึกอบรม กองกำกับการอำนวยการ กองบังคับการนครบาลเหนือ กองบัญชาการตำรวจนครบาล (เสียชีวิตแล้ว)
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2515 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2510 –  เหรียญราชการชายแดน (ช.ด.)
พ.ศ. 2496 –  เหรียญจักรมาลา (ร.จ.ม.)
พ.ศ. 2533 –  เหรียญลูกเสือสดุดี ชั้นที่ 1
พ.ศ. 2502 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2534 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนีตะวันตก :
พ.ศ. 2498 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 4
พม่า :
พ.ศ. 2499 -  เครื่องอิสริยาภรณ์แห่งสหภาพพม่า ชั้นสิธุ (ฝ่ายพลเรือน)
อิตาลี :
พ.ศ. 2505 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
ฝรั่งเศส :
พ.ศ. 2505 -  เครื่องอิสริยาภรณ์เล็ทวล นัวร์ ชั้นที่ 2
สเปน :
พ.ศ. 2505 -  เครื่องอิสริยาภรณ์กิตติคุณฝ่ายพลเรือน ชั้นนายทัพ
เดนมาร์ก :
พ.ศ. 2505 -  เครื่องราชอิสริยาภรณ์แดนเนอโบร ชั้นที่ 3
นอร์เวย์ :
พ.ศ. 2505 -  เครื่องราชอิสริยาภรณ์นักบุญโอลาฟ ชั้นตริตาภรณ์
สวีเดน :
พ.ศ. 2505 -  เครื่องราชอิสริยาภรณ์วาซา ชั้นที่ 3
เบลเยียม :
พ.ศ. 2505 -  เครื่องราชอิสริยาภรณ์กูโรนน์ ชั้นที่ 3
ลักเซมเบิร์ก :
พ.ศ. 2505 -  เครื่องราชอิสริยาภรณ์กูโรนน์เดอเชน ชั้นที่ 3
เนเธอร์แลนด์ :
พ.ศ. 2505 -  เครื่องราชอิสริยาภรณ์ออเรนจ์-นัสเซา ชั้นที่ 3
อาร์เจนตินา :
พ.ศ. 2505 -  เครื่องอิสริยาภรณ์นายพลซาน มาร์ติน ผู้ปลดปล่อย ชั้นตริตาภรณ์
การประท้วงที่สะพานซี่อทง ปักกิ่ง

| การประท้วงที่สะพานซี่อทง |
| --- | --- |
ส่วนหนึ่งของ ขบวนการประชาธิปไตยในจีน การประท้วงมาตรการโควิด-19
สะพานซี่อทง ภาพถ่ายใน ค.ศ. 2003
วันที่: 13 ตุลาคม ค.ศ. 2022
สถานที่: สะพานซี่อทง เขตไห่เตี้ยน กรุงปักกิ่ง ประเทศจีน 39°57′56″N 116°18′55″E﻿ / ﻿39.96564°N 116.31517°E﻿ / 39.96564; 116.31517
สาเหตุ: ต่อต้านสี จิ้นผิง และนโยบายโควิดเป็นศูนย์ของจีน
วิธีการ: แขวนป้ายผ้า, เปิดคำขวัญทางลำโพง, เผายาง
สถานะ: ผู้ประท้วงถูกจับกุม, ข้าวของถูกริบ
การประท้วงที่สะพานซี่อทง (จีน: 四通桥; จีน: 四通桥; พินอิน: Sìtōng Qiáo) เป็นการประท้วงทางการเมืองในประเทศจีนในช่วงก่อนการประชุมสมัชชาใหญ่พรรคคอมมิวนิสต์จีนครั้งที่ 20 การประท้วงเริ่มต้นในเช้าวันที่ 13 ตุลาคม ค.ศ. 2022 ผู้ประท้วงจำนวนหนึ่งคนประท้วงต่อต้านสี จิ้นผิง เลขาธิการพรรคคอมมิวนิสต์จีน โดยประท้วงในประเด็นของลัทธิบูชาบุคคล, ระบอบเผด็จการ, การละเมิดสิทธิมนุษยชน, การตรวจพิจารณาในประเทศ, การพยายามเป็นประธานาธิบดีตลอดชีวิต และการใช้นโยบายโควิดเป็นศูนย์ การประท้วงประกอบด้วยการแขวนป้ายผ้าและการเผายางบนสะพานซี่อทง [zh] (จีน: 四通桥; พินอิน: Sìtōng Qiáo) เขตไห่เตี้ยน กรุงปักกิ่ง
ไม่เป็นที่ทราบว่าผู้ประท้วงเป็นใคร แต่สื่อนิยมเรียกขานเขาว่าเป็น "บริดจ์แมน" (Bridge Man) ตาม "แทงค์แมน" (Tank Man)
ภูมิหลัง

ในคริสต์ทศวรรษ 2000 ประเทศจีนมีการประท้วงในประเทศบ่อยครั้ง ประมาณการณ์ไว้ที่ประมาณ 180,000 ครั้งใน ค.ศ. 2010 ตามข้อมูลของซุน หลี่ผิง ศาสตราจารย์ด้านสังคมวิทยาจากมหาวิทยาลัยชิงหฺวา
การประท้วงต่อต้านสี จิ้นผิงและนโยบายของเขา ถือว่าพบได้ยากมาก เนื่องจากเป็นการประท้วงในไม่กี่วันก่อนการประชุมสมัชชาใหญ่ของพรรคคอมมิวนิสต์จีน ซึ่งถือเป็นช่วงที่เจ้าหน้าที่ของรัฐจะกวดขันการประท้วงเป็นพิเศษ เป็นที่คาดการณ์กันไว้แล้วว่าสีจะขึ้นดำรงตำแหน่งต่อเป็นวาระที่สามในการประชุมครั้งนี้
เฮคเลอร์แอนด์คอช เอชเค 33

|  เฮคเลอร์แอนด์คอช เอชเค 33  |
| --- | --- |

ชนิด: ปืนเล็กยาวจู่โจม
แหล่งกำเนิด: ประเทศเยอรมนีตะวันตก
บทบาท
ประจำการ: ค.ศ. 1968–ปัจจุบัน
ผู้ใช้งาน: ดู ผู้ใช้งาน
สงคราม: สงครามเวียดนาม การก่อการกำเริบคอมมิวนิสต์ในประเทศมาเลเซีย[ต้องการอ้างอิง] สงครามกลางเมืองเอลซัลวาดอร์ ความขัดแย้งเคิร์ด–ตุรกี ความขัดแย้งภายในพม่า ความไม่สงบในชายแดนภาคใต้ของประเทศไทย สงครามกลางเมืองเยเมน (ค.ศ. 2015–ปัจจุบัน)[ต้องการอ้างอิง]
ประวัติการผลิต
บริษัทผู้ผลิต: เฮคเลอร์แอนด์คอช, เอ็มเคอีเค (ได้รับใบอนุญาต)
ช่วงการผลิต: ค.ศ. 1968–2006 (เฮคเลอร์แอนด์คอช) ค.ศ. 1999–ปัจจุบัน (เอ็มเคอีเค)
แบบอื่น: ดู รุ่น
ข้อมูลจำเพาะ
มวล: เอชเค 33 เอ 2: 3.65 kg (8.05 lb)  เอชเค 33 เอ 3: 4.0 kg (8.8 lb)  เอชเค 33 เคเอ 3: 3.9 kg (8.6 lb)  เอชเค 53: 3.05 kg (6.7 lb)
ความยาว: เอชเค 33 เอ 2: 920 mm (36.2 in)  เอชเค 33 เอ 3: 940 mm (37.0 in) ยืดพานท้าย / 735 mm (28.9 in) หดพานท้าย  เอชเค 33 เคเอ 3: 865 mm (34.1 in) ยืดพานท้าย / 675 mm (26.6 in) หดพานท้าย  เอชเค 53: 755 mm (29.7 in) ยืดพานท้าย / 563 mm (22.2 in) หดพานท้าย
ความยาวลำกล้อง: เอชเค 33 เอ 2: 390 mm (15.4 in)  เอชเค 33 เคเอ 3: 332 mm (13.1 in)  เอชเค 53: 211 mm (8.3 in)

กระสุน: 5.56×45 มม. นาโต
ขนาดลำกล้องปืน: 5.56 มม.
การทำงาน: ถ่วงเวลาด้วยลูกกลิ้ง
อัตราการยิง: เอชเค 33 เอ 2: 750 นัดต่อนาที  เอชเค 53: 700 นัดต่อนาที
ความเร็วปากกระบอก: เอชเค 33 เอ 2: 950 m/s (3,117 ft/s)  เอชเค 33 เคเอ 3: 880 m/s (2,887.1 ft/s)  เอชเค 53: 750 m/s (2,460.6 ft/s)
ระยะหวังผล: การปรับศูนย์เล็ง 100–400 m (328–1,312 ft)
ระบบป้อนกระสุน: ซองกระสุนแบบกล่องที่ถอดออกได้ 25, 30, หรือ 40 รอบ
ศูนย์เล็ง: กลองรูรับแสงหมุนด้านหลัง, ศูนย์หน้าของปืนมีฝาครอบ
เฮคเลอร์แอนด์คอช เอชเค 33 (Heckler & Koch HK33) เป็นปืนเล็กยาว พัฒนาโดยบริษัทเฮคเลอร์แอนด์คอช ประเทศเยอรมนี ตั้งแต่ทศวรรษ 1960 โดยพัฒนามาจากปืนเล็กยาวเฮคเลอร์แอนด์คอช จี3 ซึ่งเป็นขนาด 7.62x51 มม. มีประจำการในกองทัพบราซิล ไอร์แลนด์ ตุรกี และได้รับสิทธิ์ผลิตใช้ในกองทัพไทย และมาเลเซีย
กองทัพไทยได้ขออนุญาตใช้สิทธิบัตรเพื่อนำมาผลิตเองโดยกรมสรรพาวุธทหารบก (สพ.ทบ.) และเข้าประจำการในปี พ.ศ. 2511 โดยใช้ชื่อ ปืนเล็กยาว แบบ 11 หรือตัวย่อ ปลย.11 สำหรับทหารบก หรือ ปืนเล็กยาวอัตโนมัติ ขนาด 5.56 มม. เอชเค 33 หรือตัวย่อ ปลยอ.5.56-3 สำหรับทหารอากาศ
ปัจจุบันยังประจำการอยู่ในบางหน่วยของกองทัพไทย และใช้สำหรับฝึกยิงปืนด้วยกระสุนจริงของนักศึกษาวิชาทหาร เพื่อให้เกิดความคุ้นเคย ตามศูนย์ฝึกนักศึกษาวิชาทหารต่าง ๆ
ภาพส่วนหนึ่งของหน่วยงานรัฐไทยใช้HK-33
แหล่งข้อมูลอื่น

HKPRO's HK33 page เก็บถาวร 2009-05-27 ที่ เวย์แบ็กแมชชีน
Modern Firearms เก็บถาวร 2010-09-14 ที่ เวย์แบ็กแมชชีน
รายชื่อธงในประเทศชิลี

รายการของธงต่าง ๆ ที่ใช้อยู่ในประเทศชิลี
ธงชาติ

บทความหลัก: ธงชาติชิลี
| 0 | 1 | 2 |
| --- | --- | --- |

| ธงชาติ (ค.ศ. 1818 - 1854) | ธงพลเรือน และ ธงเรือราษฎร์ (ค.ศ. 1826 - 1854) | ธงชาติ |
ธงตำแหน่งราชการ

ประธานาธิบดีชิลี
| --- | --- |

ค.ศ. 1854 - 1920: ตั้งแต่ ค.ศ. 1920  ค.ศ. 1967 (ตราไว้ในรัฐบัญญัติ)
ตำแหน่งราชการ
| --- | --- |

ธงประจำตำแหน่งรัฐมนตรี: รัฐมนตรีว่าการกระทรวงกลาโหม
ตำแหน่งนักการทูต
| 0 | 1 | 2 |
| --- | --- | --- |

| เอกอัครราชทูต | กงศุลใหญ่ | กงศุล |
ธงทหาร

ธงประจำเหล่าทัพ
| 0 | 1 | 2 | 3 |
| --- | --- | --- | --- |

| กองทัพบกชิลี | กองทัพเรือชิลี | กองทัพอากาศชิลี | ทหารตำรวจแห่งชาติชิลี |
โรงเรียนนายร้อย
| 0 | 1 | 2 | 3 |
| --- | --- | --- | --- |

| โรงเรียนนายร้อยเบอร์นาร์โด โอ ฮิกกินส์ | โรงเรียนนายเรืออาทูโร พาร์ต |  |  |
โรงเรียนนายสิบ
| 0 | 1 | 2 | 3 |
| --- | --- | --- | --- |
ธงทหาร > ธงฉาน

| 0 | 1 | 2 |
| --- | --- | --- |

| ค.ศ. 1818 - 1839 | ค.ศ. 1839 - 1912 | ตั้งแต่ ค.ศ. 1912 |
ธงทหาร > ธงหมายยศ

ทหารบก
| 0 | 1 | 2 | 3 |
| --- | --- | --- | --- |

| พลเอก (ผู้บัญชาการทหารบก) | พลโท | พลตรี | พลจัตวา |
ทหารเรือ
| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | ธงหมายยศผู้บัญชาการทหารเรือ (รัฐมนตรีว่าการกระทรวงทหารเรือ) | ธงพื้นสีน้ำเงิน ต้นธงมีรูปสมอสีขาวกระหวัดเชือกวางในแนวนอน |
|  |  | ธงหมายยศพลเรือเอก | ธงพื้นสีน้ำเงิน ที่แต่ละมุมของธงมีดาวห้าแฉกสีขาววาง |
|  |  | ธงหมายยศพลเรือโท | ธงพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว 3 ดวง เรียงเป็นรูปสามเหลี่ยมด้านเท่า |
|  |  | ธงหมายยศพลเรือโท | ธงพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว 3 ดวง เรียงเป็นรูปสามเหลี่ยมด้านเท่า |
|  |  | ธงหมายยศพลเรือตรี | ธงพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว 2 ดวง เรียงกันในแนวดิ่ง |
|  |  | ธงหมายยศพลเรือตรี | ธงพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว 2 ดวง เรียงกันในแนวดิ่ง |
|  |  | ธงหมายยศพลเรือจัตวา | ธงหางแซงแซวพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว |
|  |  | ธงหมายยศพลเรือจัตวา | ธงหางแซงแซวพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว |
|  |  | ธงหมายยศนาวาเอก | ธงสามเหลี่ยมพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว |
|  |  | ธงหมายยศนาวาเอก | ธงสามเหลี่ยมพื้นสีน้ำเงิน (นายพลเรือที่ไม่ได้บังคับบัญชา - ธงพื้นสีแดง) มีรูปดาวห้าแฉกสีขาว |
ทหารอากาศ
| 0 | 1 | 2 | 3 |
| --- | --- | --- | --- |

| พลอากาศเอก (ผู้บัญชาการทหารอากาศ) | พลอากาศโท | พลอากาศตรี | พลอากาศจัตวา |
ทหารตำรวจ
| 0 | 1 | 2 | 3 |
| --- | --- | --- | --- |
พัฒนาการ

กองทัพมาปูเช (ศตวรรษที่ 16 - 17)
| --- | --- |

ธงนี้ใช้ในใช้ในระหว่างสงครามอาเราโก (ค.ศ. 1506-1701): ธงกองทัพมาปูเช สำหรับกองกำลังเลาตาโร (จนถึง ค.ศ. 1557)
อุปราชแห่งนิวสเปน (ค.ศ. 1541 - 1785)
| --- | --- |

ธงกากบาทเบอร์กันดี (ธงกองทัพสำหรับเขตอุปราชแห่งนิวสเปน): ธงชาติสเปน (ธงราชนาวีสำหรับเขตอุปราชแห่งนิวสเปน)
ปาเตรียเบียคา ("Patria Vieja")
| 0 | 1 | 2 | 3 |
| --- | --- | --- | --- |

| ธงแห่งปิตุภูมิเก่า ("Bandera de la Patria Vieja") | ธงราชการ | ธงพลเรือน และ ธงเรือราษฎร์ | ธงกองทัพ และ ธงนาวี |
ปาเตรียนวยบา ("Patria Nueva")
| 0 | 1 | 2 | 3 |
| --- | --- | --- | --- |

| ธงแห่งการเปลี่ยนผ่าน ("Bandera de Transición") | ธงราชการ | ธงพลเรือน และ ธงเรือราษฎร์ | ธงผืนนี้ไม่ปรากฏการใช้จริง |
ธงแห่งเอกราช ("Bandera de la Independencia")
| --- | --- |


ธงทหาร
| --- | --- |

ธงประจำกองทัพแอนดีส (ค.ศ. 1814 - 1817): ธงการกรีฑาทัพปลดปล่อยเปรู (ค.ศ. 1820 - 1822)
รัฐอายุสั้น
| --- | --- |

ธงชาติ: ธงพลเรือน และ ธงเรือราษฎร์
| --- | --- |

ค.ศ. 1880 - 1888: ค.ศ. 1888 - 1902
ง้าว

ง้าวลักษณะการ์ตูน
คนถือง้าว
ง้าว เป็นอาวุธจีนโบราณ สำหรับต่อสู้บนหลังม้า พบว่าส่วนใหญ่ง้าวจะใช้โดยขุนพล แม่ทัพ โดยส่วนมาก ง้าวมีลักษณะเป็นอาวุธด้ามยาว คล้ายกับ ทวน และ หอก แต่จะมีความยาวด้ามจับสั้นกว่า คือสูงเท่าลำตัว ส่วนใหญ่หัวของง้าวนั้นคล้ายจะมีลักษณ์คล้ายลิ้นของมังกร และมีความโค้งเป็นเสี้ยวพระจันทร์
ลักษณะการต่อสู้โดยการใช้ง้าวนั้นจะต่างกับการใช้หอกคือ หอกจะใช้สำหรับการโจมตีโดยการแทงไปที่เป้าหมายเท่านั้น แต่ง้าวจะใช้โจมตีโดยการฟัน และด้วยลักษณะเด่นของง้าวที่มีส่วนหัวที่ใหญ่จึงมักจะใช้ปัด เบี่ยง หรือ รับ การโจมตีจากศัตรู ซึ่งจะเห็นได้บ่อยๆในฉากรบกันของหนังจีนโบราณ จุดเสียของง้าวนั้นเนื่องจากมีส่วนหัวที่ใหญ่จึงทำให้มีน้ำหนักมาก ดังนั้นผู้ใช้ง้าวส่วนใหญ่จึงเป็นผู้ที่มีกำลังมากเท่านั้น
ในประวัติศาสตร์ประเทศไทยนั้นได้พบว่า ได้มีการใช้ง้าวเป็นอาวุธด้วยเช่นกัน ดังเช่น ประวัติสมเด็จพระสุริโยไท เป็นต้น
ซไวเกิน คานาซาวะ

ซไวเกิน คานาซาวะ (ญี่ปุ่น: ツエーゲン金沢; โรมาจิ: Tsuēgen Kanazawa) เป็นสโมสรฟุตบอลญี่ปุ่น ตั้งอยู่ที่เมืองคานาซาวะ จังหวัดอิชิกาวะ ปัจจุบันเล่นในเจลีก ดิวิชัน 3
คำว่า "ซไวเกิน" เป็นคำประสมภาษาเยอรมัน ระหว่างคำว่า ซไว (เยอรมัน: zwei) ที่แปลว่าเลขสอง และ เกิน (เยอรมัน: gen) ที่แปลว่าก้าวหน้า ส่วนคำว่า ซไวเกิน (เยอรมัน: zweigen) แปลว่า กิ่งก้าน สัญลักษณ์ของสโมสรเป็นรูปดอกลิลลี
แหล่งข้อมูลอื่น

เว็บไซต์ทางการ (ญี่ปุ่น)
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
พระครูอดุลสีลกิตติ์ (ประพัฒน์ ฐานวุฑฺโฒ)

| พระครูอดุลสีลกิตติ์> ส่วนบุคคล |
| --- | --- |
เกิด: 8 กันยายน พ.ศ. 2497 (70 ปี)   อำเภอฝาง จังหวัดเชียงใหม่ ประเทศไทย
นิกาย: มหานิกาย
การศึกษา: ป.ธ. 1-2
ตำแหน่งชั้นสูง
ที่อยู่: วัดธาตุคำ เชียงใหม่
พรรษา: 49
ตำแหน่ง:  เจ้าอาวาสวัดธาตุคำ  เจ้าคณะตำบลหายยา 
พระครูอดุลสีลกิตติ์  มีนามเดิมว่า ประพัฒน์ บุญชุ่ม ฉายา ฐานวุฑฺโฒ (เกิด 8 กันยายน พ.ศ. 2497) เป็นเจ้าคณะตำบลหายยา และเจ้าอาวาสวัดธาตุคำ ตำบลหายยา อำเภอเมืองเชียงใหม่ จังหวัดเชียงใหม่
ประวัติ

พระครูอดุลสีลกิตติ์ เกิดวันที่ ๔ ฯ ๑๐  ปีมะเมีย  วันที่ 8 กันยายน พ.ศ. 2497 ณ บ้านเลขที่ 728 หมู่ 3 บ้านสันป่าข่า ตำบลสันทราย อำเภอฝาง จังหวัดเชียงใหม่
มีพี่น้องจำนวน 3 คน ได้แก่
พระครูอดุลสีลกิตติ์
นางจันทร์สม ชะฎิล
นางอำภา บุญชุ่ม
บรรพชาเมื่อ ปีพุทธศักราช 2509 ณ วัดศรีมงคล ตำบลสันทราย อำเภอฝาง จังหวัดเชียงใหม่ โดยมี ท่านพระครูโสภณเจติยามราม เจ้าคณะอำเภอฝางในขณะนั้นเป็น พระอุปัชฌาย์
อุปสมบทเมื่อ ปีพุทธศักราช 2518 ณ วัดเจดีย์งาม ตำบลเวียง อำเภอฝาง จังหวัดเชียงใหม่ โดยมี พระครูโสภณเจติยามรามเป็น พระอุปัชฌาย์ พระครูวุฒิญาณพิศิษฏ์ เป็น พระอนุสาวนาจารย์ พระครูเทพวุฒิธรรม เป็น พระกรรมวาจาจารย์
วิทยฐานะ

พ.ศ. 2513 นักธรรมชั้นเอก
พ.ศ. 2525 ป.ธ. 1-2
พ.ศ. 2547 ปริญญาตรีพุทธศาสตรบัณฑิต เกียรตินิยมอันดับ 1 มหาวิทยาลัยมหาจุฬาลงกรณราชวิทยาลัย วิทยาเขตเชียงใหม่
พ.ศ. 2552 ปริญญาพุทธศาสตรมหาบัณฑิต มหาวิทยาลัยมหาจุฬาลงกรณราชวิทยาลัย วิทยาเขตเชียงใหม่
งานปกครอง

พ.ศ. 2520เป็นผู้ช่วยเจ้าอาวาสวัดหมื่นสาร อำเภอเมือง จังหวัดเชียงใหม่
พ.ศ. 2528 เป็นผู้รักษาการแทนเจ้าอาวาสวัดธาตุคำอำเภอเมือง จังหวัดเชียงใหม่
พ.ศ. 2532 เป็นเจ้าอาวาสวัดธาตุคำ อำเภอเมือง จังหวัดเชียงใหม่
พ.ศ. 2538 เป็นเจ้าคณะตำบลหายยา
พ.ศ. 2541 เป็นพระอุปัชฌาย์
ผลงานการเขียน

พระครูอดุลสีลกิตติ์เป็นพระผู้มีความรู้ความสามารถในด้านวรรณกรรมล้านนารูปหนึ่ง จนได้รับขนานจากประชาชนทั่วไปและในวงศ์คณะสงฆ์ล้านนาว่า ปราชญ์ล้านนา ท่านได้แต่งหนังสือหลายเล่มที่เป็นที่นิยมและรู้จักทั่วไป เช่น
ปฏิทินล้านนา ฉบับวัดธาตุคำ
หนังสือคู่มือมัคนายก
หนังสาระคดีล้านนา
หนังสือค่าวคำสอนและโคลงโยคม้า
หนังสือโลกนิตีคำค่าว
คู่มือประกอบศาสนพิธี คณะเทคนิคการแพทย์
หนังสือโคลง-ค่าว เฉลิมพรเกียรติสามกษัตริย์
หนังสือการจัดศพล้านนา ภูมิปัญญาบรรพชน
หนังสือฮีตกองของบ่าเก่า
หนังสือพุทธทำนาย ฯลฯ
ความชำนาญการ

ชำนาญในการเทศนา เทศน์มหาชาติ 4 ภาค, เทศน์ปุจฉา-วิสัชนา
ชำนาญเรื่องการประพันธ์ ทั้งร้อยแก้ว และร้อยกรอง
ชำนาญในการออกแบบการก่อสร้าง
ชำนาญในเรื่องอักษรล้านนา
ชำนาญในเรื่องวรรณคดีและประวัติศาสตร์ล้านนา
ชำนาญในเรื่องปฏิทินล้านนา
เกียรติคุณที่เคยได้รับ

พ.ศ. 2544 วุฒิบัตรนักเทศน์แม่แบบของมหาเถรสมาคม
พ.ศ. 2545 โล่ห์เกียรติคุณผู้มีผลงานดีเด่นทางวัฒนธรรมจังหวัดเชียงใหม่ สาขาภาษาศาสตร์ด้านศาสนา
พ.ศ. 2546 เกียรติบัตรจากสถาบันราชภัฏเชียงใหม่
พ.ศ. 2547 โล่เกียรติคุณ “เพชรราชภัฏ – เพชรล้านนา” มหาวิทยาลัยราชภัฏเชียงใหม่
พ.ศ. 2548 เกียรติบัตรจากวัดเจ็ดยอดในการเทศน์สังคายนา
พ.ศ. 2548 เกียรติจากคณะสงฆ์จังหวัดเชียงใหม่ร่วมกับมูลนิธิพระบรมธาตุดอยสุเทพในการตัดสินเทศน์แบบล้านนา
พ.ศ. 2549 เกียรติบัตรครูภูมิปัญญาจากโรงเรียนสะเมิงพิทยาคม
พ.ศ. 2549 เกียรติบัตรของคณะเทคนิคการแพทย์มหาวิทยาลัยเชียงใหม่
พ.ศ. 2549 เกียรติบัตรจากมหาวิทยาลัยเชียงใหม่ในการให้การอบรมผู้นำในด้านศาสนพิธี
พ.ศ. 2549 เกียรติบัตรจากมหาวิทยาลัยจุฬาลงกรณราชวิทยาลัย วิทยาเขตเชียงใหม่ ในการผ่านการปฏิบัติธรรม
พ.ศ. 2550 โล่ห์เกียรติยศผู้มีอุปการคุณจากมหาวิทยาลัยราชภัฏเชียงใหม่
พ.ศ. 2550 โล่ห์ประกาศเกียรติคุณศิษย์เก่าดีเด่น จาก โรงเรียนธรรมราชศึกษา
พ.ศ. 2550 เกียรติบัตรจากสำนักงานกองทุนสนับสนุนการวิจัย
พ.ศ. 2551 ประกาศนียบัตรเชิดชูเกียรติ "ภูมิแผ่นดิน ปิ่นล้านนา" จากมหาวิทยาลัยเชียงใหม่
พ.ศ. 2554 เป็นครูภูมิปัญญา รุ่นที่ 7 แห่งประเทศไทย
สมณศักดิ์

พ.ศ. 2530 เป็นพระครูสมุห์ตำแหน่งฐานานุกรมของพระราชพรหมาจารย์ เจ้าคณะจังหวัดเชียงใหม่ พระครูสมุห์ของพระราชาคณะชั้นราช
พ.ศ. 2531 ได้เลื่อนเป็นพระครูวินัยธร ตำแหน่ง ฐานานุกรมของพระเทพวรสิทธาจารย์ พระครูวินัยธรของพระราชาคณะชั้นเทพเจ้าคณะจังหวัดเชียงใหม่ วัดสำเภา
พ.ศ. 2536 ได้รับพระราชทานสมณศักดิ์พัดยศ เป็น พระครูสัญญาบัตร เจ้าอาวาสวัดราษฎร์ชั้นโท ที่ “พระครูอดุลสีลกิตติ์”
พ.ศ. 2541 ได้เลื่อนสมศักดิ์พัดยศ เป็น พระครูสัญญาบัตรเจ้าคณะตำบลชั้นโท ในราชทินนามเดิม
เฮ่อ กั๋วเฉียง

| เฮ่อ กั๋วเฉียง |
| --- | --- |
贺国强


เลขาธิการ คณะกรรมาธิการสอบวินัยส่วนกลาง คนที่ 10
ดำรงตำแหน่ง 22 ตุลาคม พ.ศ. 2550 – 15 พฤศจิกายน พ.ศ. 2555 (5 ปี 24 วัน)
รอง: เหอ หย่ง
ก่อนหน้า: อู๋ กวนเจิ้ง
ถัดไป: หวัง ฉีซาน
ผู้อำนวยการฝ่ายองค์การพรรคคอมมิวนิสต์จีน
ดำรงตำแหน่ง 24 ตุลาคม พ.ศ. 2545 – 26 ตุลาคม พ.ศ. 2550 (5 ปี 2 วัน)
เลขาธิการใหญ่: หู จิ่นเทา
ก่อนหน้า: เจิ้ง ชิ่งหง
ถัดไป: หลี่ หยวนเฉา
เลขาธิการคณะกรรมาธิการพรรคคอมมิวนิสต์จีน ประจำนครฉงชิ่ง
ดำรงตำแหน่ง 11 มิถุนายน พ.ศ. 2542 – 24 ตุลาคม พ.ศ. 2545 (3 ปี 135 วัน)
รอง: เปา ซฺวี่ติ้ง (ผู้ว่าการนคร)
ก่อนหน้า: จาง เต๋อหลิน
ถัดไป: หฺวาง เจิ้นตง
 
ข้อมูลส่วนบุคคล
เกิด: 1 ตุลาคม พ.ศ. 2486 (81 ปี)  เซียงเซียง, มณฑลหูหนาน, สาธารณรัฐจีน
เชื้อชาติ:  จีน
พรรคการเมือง:  พรรคคอมมิวนิสต์จีน
บุตร: เฮ่อ จิ่นเทา
ลายมือชื่อ: 

เฮ่อ กั๋วเฉียง (จีนตัวย่อ: 贺国强; จีนตัวเต็ม: 賀國強; พินอิน: Hè Guóqiáng; เกิด 1 ตุลาคม พ.ศ. 2486) เป็นอดีตผู้นำระดับสูงของพรรคคอมมิวนิสต์จีน เป็นสมาชิกคณะกรรมาธิการถาวรประจำกรมการเมือง ซึ่งเป็นสภาปกครองสูงสุดของจีน และเลขาธิการคณะกรรมาธิการสอบวินัยส่วนกลาง ซึ่งเป็นหน่วยงานต่อต้านการทุจริตของพรรคระหว่างปี พ.ศ. 2550–2555 ก่อนหน้านี้เขาเคยดำรงตำแหน่งผู้อำนวยการฝ่ายองค์การของพรรคฯ, ผู้ว่าการมณฑลฝูเจี้ยน, และเลขาธิการคณะกรรมาธิการพรรคฯ ประจำนครฉงชิ่ง
ประวัติ

เฮ่อ กั๋วเฉียง เกิดที่อำเภอเซียงเซียง มณฑลหูหนาน เมื่อวันที่ 1 ตุลาคม พ.ศ. 2486 เขาเข้าร่วมพรรคคอมมิวนิสต์จีนในเดือนมกราคม พ.ศ. 2509 และเข้าร่วมคณะทำงานในเดือนกันยายน พ.ศ. 2509 สำเร็จการศึกษาจากภาควิชาเคมีอนินทรีย์ที่สถาบันวิศวกรรมเคมีปักกิ่ง ด้วยการศึกษาระดับมหาวิทยาลัย ทำให้เขาได้ดำรงตำแหน่งวิศวกรอาวุโส และได้รับมอบหมายให้ทำงานเป็นช่างเทคนิคในแผนกสังเคราะห์ของโรงงานปุ๋ยเคมีลู่หนาน ในมณฑลชานตงเป็นครั้งแรก ในช่วง 11 ปีที่นั่นในที่สุดเขาก็ก้าวขึ้นมาเป็นเลขาธิการสาขาพรรค (หัวหน้าโรงงานโดยพฤตินัย)
ในที่สุดเขาก็ได้เป็นเจ้าหน้าที่แผนกอุตสาหกรรมเคมีของรัฐบาลมณฑลชานตง หลังจากนั้น เขาเริ่มรับบทบาทผู้บริหารระดับสูงมากขึ้น โดยเลื่อนตำแหน่งขึ้นเป็นเลขาธิการคณะกรรมาธิการพรรคประจำนครจี่หนาน เมืองหลวงของมณฑลชานตง ในปี พ.ศ. 2530 และเป็นสมาชิกคณะกรรมาธิการประจำพรรคประจำมณฑลชานตง ในปี พ.ศ. 2534 เขาได้ดำรงตำแหน่งรัฐมนตรีช่วยว่าการกระทรวงอุตสาหกรรมเคมี
ในเดือนตุลาคม พ.ศ. 2539 เขาถูกย้ายไปยังมณฑลฝูเจี้ยนเพื่อเป็นรองผู้ว่าการมณฑล จากนั้นเป็นรักษาการผู้ว่าการมณฑล เขาเข้ารับตำแหน่งผู้ว่าการมณฑลฝูเจี้ยนระหว่างปี พ.ศ. 2540–2542 ในเดือนมิถุนายน พ.ศ. 2542 เขาได้รับเลือกให้เป็นเลขาธิการคณะกรรมาธิการพรรคประจำนครฉงชิ่ง เป็นเพียงบุคคลที่สองที่ดำรงตำแหน่งนี้หลังจากที่เมืองได้รับสถานะเป็นนครปกครองโดยตรง เขายังคงอยู่ในฉงชิ่งจนถึงปี พ.ศ. 2545 จนกระทั่งเขาก้าวไปสู่ความมีชื่อเสียงระดับชาติในปีนั้น โดยกลายเป็นผู้อำนวยการฝ่ายองค์การพรรคคอมมิวนิสต์จีน โดยมีหน้าที่ดูแลบุคลากรของพรรค
เขาได้รับการเสนอชื่อให้เป็นคณะกรรมาธิการถาวรประจำกรมการเมือง ในการประชุมสมัชชาพรรคครั้งที่ 17 ในเดือนพฤศจิกายน พ.ศ. 2550 โดยดำรงตำแหน่งประธานคณะกรรมาธิการสอบวินัยส่วนกลาง ซึ่งรับผิดชอบในการปราบปรามการทุจริตในเจ้าหน้าที่พรรค แทนที่ อู๋ กวานเจิ้ง
เขาได้รับคำสั่งจากเลขาธิการใหญ่ หู จิ่นเทา ให้เข้าไปในพื้นที่แผ่นดินไหวภายหลังเหตุการณ์แผ่นดินไหวในมณฑลเสฉวนเมื่อปี พ.ศ. 2551
กล่าวกันว่า เฮ่อ กั๋วเฉียง เป็นกองกำลัง 'กลั่นกรอง' ในคณะกรมการเมือง โดยไม่มีปรากฏความจงรักภักดีต่อกลุ่มหรือผู้อุปถัมภ์ใด ๆ
ครอบครัว

เฮ่อ จิ่นเทา (贺锦涛; เกิด 7 มิถุนายน พ.ศ. 2514) บุตรชายคนโตของเฮ่อ กั๋วเฉียง เป็นอดีตทหารที่เข้าสู่วงการธุรกิจในที่สุด เฮ่อ จิ่นเทาก่อตั้งบริษัทหุ้นเอกชนเนพอช แคปิตอล (Nepoch Capital) เฮ่อ จิ่นเทาทำงานร่วมกับมอร์แกน สแตนลีย์ และไชนารีซอร์ส ในโครงการลงทุนต่าง ๆ แหล่งสื่อหลายแห่งเชื่อมโยงเขากับคดีทุจริตที่เกี่ยวข้องกับซ่ง หลิน อดีตผู้บริหารระดับสูงของไชนารีซอร์ส
เฮ่อ จิ่นเหลย์ (贺锦雷) บุตรชายคนที่สองของเฮ่อ กั๋วเฉียง เคยดำรงตำแหน่งรองประธานฝ่ายการลงทุนของธนาคารเพื่อการพัฒนาประเทศจีน (CDB Capital) ซึ่งเป็นรัฐวิสาหกิจซึ่งลงทุนมหาศาลในการเสนอขายหุ้นต่อประชาชนทั่วไปครั้งแรกของอาลีบาบาในปี พ.ศ. 2557
ภรรยาและบุตรของบุตรทั้งสองของเฮ่อ กั๋งเฉียง กล่าวกันว่าอาศัยอยู่ในบริเวณอ่าวซานฟรานซิสโกของสหรัฐอเมริกา
ในเดือนพฤษภาคม พ.ศ. 2557 ตัวเว่ย์ เว็บไซต์ภาษาจีนในสหรัฐฯ รายงานว่า ผู้สืบทอดของเฮ่อในตำแหน่งเลขาธิการสอบวินัยส่วนกลาง หวัง ฉีซาน ได้กำหนดการประชุมกับเขาเพื่อหารือเกี่ยวกับการสอบสวนที่กำลังดำเนินอยู่เกี่ยวกับกิจกรรมทางธุรกิจของบุตรชายของเขา โดยเฉพาะเฮ่อ จิ่นเทา บทความนี้กล่าวถึงความเป็นไปได้ที่เฮ่อ กั๋วเฉียงจะเข้าไปพัวพันกับการทุจริต และหวังได้เรียกร้องให้บุตรชายของเฮ่อให้ความร่วมมือในการสอบสวน